Liturgikus események, programok

**A hét ünnepei:**

**Kedd:** Marchiai Szent Jakab

**Csütörtök**: Szent András apostol

**Eseménynaptár**

11.26. **Krisztus Király vasárnapja**

11.27. 17.00 Felsősök csoportja

11.27. 18.30 Ifi falka találkozó

11.27. 19.30 Idősebb házasok csoportja

11.28. 10.00 Baba-mama kör

11.29. 19.00 Kóruspróba

11.30. 19.00 Virrasztás

12.03. **Advent 1. vasárnapja**

12.03. 9.45 Mesefoglalkozás – Szent Miklós ünnep

12.04. 17.00 Elsőáldozók csoportja

12.04. 17.00 Alsósok csoportja

12.05. 10.00 Baba-mama kör

12.06. 19.00 Kóruspróba

**Szentmisék, liturgikus templomi események**

**Vasárnap:** 8.45 élő Lajos

 10.00 + Márta

 18.30 élő Dezső

**Hétfő:** 7.00 Szűz Mária szándékára

**Kedd**: 18.30 élő Miklós

**Szerda:**  7.00 + Anna és családtagok

**Csütörtök:** 18.30 + András

**Péntek**: 18.30 a Tisztítótűzben szenvedő lelkekért

**Szombat:**  18.30 + hálából

**Temetés:** 12.01. 11.30 Szent Gellért temető/Kovács Lenke

Hirdetések

A templombővítésre 11.22-ig **6.658.000,- Ft** érkezett.

**Hálásan köszönöm az eddigi nagylelkű adományokat!**

Kérem a hívek további segítséget!

+++++

Néhány apró munkától eltekintve hamarosan befejeződik a két új épület építése. Az **ünnepélyes birtokba vételre és hálaadásra** **december 3-án, a 10 órai** szentmise keretében kerül sor.

+++++

**Minden csütörtökön** az esti szentmise után - első csütörtökön a **szentségimádás** után - **virrasztunk**. A nyitott tabernákulum előtt imádkozunk az első órában közösen, majd egyéni csendes imádság van este 10-ig.

A vezetett imádság heti váltásban: Engesztelő imaóra, Szeretetláng imaóra, Szent Vér imaóra (a nigériai Barnabás imái), Imaóra az Isteni Irgalmasság üzeneteiből és Taizei imaóra sok énekkel.

Bárki bármikor csatlakozhat az este folyamán, tetszés szerint hosszabb-rövidebb időre.  7 óra után csak a sekrestye felőli ajtó van nyitva.

Hétfőn és szerdán a reggeli szentmise után 8 óráig lehet imádkozni a nyitott tabernákulum előtt.

+++++

**Adventben** hétköznapokon, hétfőtől szombatig, rorate szentmisét mondunk 6 órai kezdettel

++++++

**Az Életigekör** a következő két vasárnap délelőttjén (dec.3. és 10.) a Fokolár lelkiség könyveit, kiadványait fogja árusítani a főbejáratnál. Hasznos lelki táplálékokat, karácsonyi ajándéknak valókat, családi és gyermeknevelési könyveket találhatnak az érdeklődők. A sekrestyében a jövő évre szóló különféle **naptárak vásárolhatók.**

++++

December 3-án, a 8.45-ös szentmise után **mesefoglalkozást** tartunk a hittanteremben, amelyre illusztris vendég érkezése is várható. (Nagyszakállú, aki puttonyában finomságokat rejt.) Kezdés 9.45, befejezés kb. 11.00. Mindenkit szeretettel várunk!

++++

A múlt vasárnapi karitász gyűjtés kapcsán 269.130 Ft-ot küldünk az egyházmegyei karitász támogatására. Isten fizesse meg adományaikat!

Gondolatok a mai naphoz

A másik emberrel az üdvösség útján

Három szempontot láttunk az egyházi év végéhez közeledve, amely az üdvösség útján vezet bennünket. A *készenlét* és a *talentumaink használta* állt előttünk az elmúlt két vasárnap.

A mai evangélium *a másik emberrel való kapcsolatot* hangsúlyozza ki. Apró szempontok, amelyek a hétköznapok egyszerűségében megvalósíthatók. Ugyanakkor azt is felfedezhetjük, hogy éppen ezek a szükségletek olyanok, amelyek nehezen észrevehetők. Mert ezek a hiányok a gyengeségemet mutatják meg, amit igyekszem elrejteni.

Ugyanakkor ezek a szempontok túl is mutatnak az anyagi világon. Mert lehet lelki éhség és szomjúság. Mert a bűn rabsága, betegsége legyengíthet. Mert az ember test és lélek, és ma sokan a lelki egészséggel alig törődnek.

Manapság az is kisértés számunkra, hogy bár az anyagi szükségletet megpróbáljuk enyhíteni, odavetve pár fillért, de nem kerülünk kapcsolatba a rászorulóval. Külső segítséget próbálunk nyújtani, de nem érint meg a másik ember. Félünk a kapcsolatoktól, mert azok hosszabb távra köteleznek el bennünket. Mert nemcsak egy alkalom, hanem folyamatos törődést is igényel. Ennek következtében eluralkodik a magány, így lehet bármilyen vagyonunk is, mégsem leszünk boldogok.

Jézus úgy akar minket az üdvösség útján vezetni, hogy közösségbe gyűjt bennünket. Ahol megélhetem a gyengeségemet is, ahol értékeimből adni is tudok, ahol egymást erősítve, támogatva haladhatunk az úton. Így remélhetjük azt, hogy a végső találkozáskor a jobbján állhatunk majd.

Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

**működés (egyházi adó): (Rákosfalvai Plébánia)**

**11100104-19819019- 36000001**

Felelős kiadó Fülöp Ákos plébános

„hogy életünk legyen és bőségben legyen”

Krisztus Király vasárnapja 2023. november 26.



Méltó a Bárány, akit megöltek, hogy övé legyen a hatalom, az isteni méltóság, a bölcsesség, az erő és a tisztelet. Övé a dicsőség és a hatalom örökkön-örökké!

(jel 5, 12;16)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

*vasárnap:* 8.45; 10.00; 18.30

*hétköznap*: hétfő, szerda 7.00,

 kedd, csütörtök, péntek, szombat 18.30

Irodai ügyelet: hétfő – szerda – péntek: 16.00-17.30

 kedd – csütörtök: 9.00-12.00

Olvasmány: Ez 34, 11-12.15-17

Magam keresem meg juhaimat, és magam ügyelek rájuk.

Szentlecke: 1Kor 15, 20-26.28

Krisztus feltámadt a halálból, elsőként a holtak közül.

Evangélium: Mt 25, 31-46 Jöjjetek, Atyám áldottjai, vegyétek birtokba a világ kezdetétől nektek készített országot.